ଭୁବନେଶ୍ୱର, ଅଗଷ୍ଟ ୧୨ (ଲୋକାଲ ୱାୟାର) : ଷ୍ଟିଲ ଅଥରୀଟି ଅଫ ଇଣ୍ଡିଆ (ସେଲ୍)ର ନିର୍ଦ୍ଦେଶିକା (ବାଣିଜ୍ୟିକ) ସୋମା ମଣ୍ଡଳଙ୍କ ନାମ ସେଲ୍ର ପରବର୍ତ୍ତୀ ଅଧ୍ୟକ୍ଷ ପାଇଁ ସୁପାରିଶ କରାଯାଇଛି ।
ଯଦି ତାଙ୍କ ନିଯୁକ୍ତି ନିଶ୍ଚିତ ହୁଏ, ତେବେ ସେ ସେଲ୍ର ପ୍ରଥମ ମହିଳା ଅଧ୍ୟକ୍ଷ ହେବେ । ଏହାସହ ସାରା ବିଶ୍ୱରେ ଷ୍ଟିଲ କମ୍ପାନୀର ପ୍ରଥମ ମହିଳା ଅଧ୍ୟକ୍ଷ ହେବାର ସୌଭାଗ୍ୟ ଅର୍ଜନ କରିବେ ।
ଭୁବନେଶ୍ୱର ବିଜେବି କଲେଜରେ ପାଠପଢିଥିବା ସୋମା ମଣ୍ଡଳ ୧୯୮୪ରେ ଏନ୍ଆଇଟି ରାଉରକେଲାରୁ ଇଲେକ୍ଟ୍ରିକାଲ୍ ଇଞ୍ଜିନିୟରିଂ ଡିଗ୍ରି ହାସଲ କରିଥିଲେ ।
ଏହାପରେ ସେ ନାଲ୍କୋରେ ଗ୍ରାଜୁଏଟ ଇଞ୍ଜିନିୟର ଟ୍ରେନର ଭାବେ ନିଜର କ୍ୟାରିୟର ଆରମ୍ଭ କରିଥିଲେ। ୨୦୧୮ ମସିହାରୁ ସେ ସେଲର ନିର୍ଦ୍ଦେଶିକା (ବାଣିଜ୍ୟିକ) ଅଛନ୍ତି ।
ଦେଶବିଦେଶରେ ନାଲ୍କୋ ଉତ୍ପାଦଗୁଡ଼ିକୁ ବିକ୍ରି କରିବା ଲାଗି ସେ ରଣନୀତି ପ୍ରସ୍ତୁତ କରୁଥିଲେ। ନୂତନ ଉତ୍ପାଦ ଉନ୍ମୋଚନରେ ମଧ୍ୟ ସେ ପ୍ରମୁଖ ଭୂମିକା ନିର୍ବାହ କରୁଥିଲେ।
ସେଲରେ ପରବର୍ତ୍ତୀ ଅଧ୍ୟକ୍ଷଙ୍କୁ ଚୟନ କରିବା ଲାଗି ଗତ ସୋମବାର ସାକ୍ଷାତକାର ହୋଇଥିଲା। ସେଲ୍ ଅଧ୍ୟକ୍ଷ ପଦ ପାଇଁ ସୋମାଙ୍କୁ ଚୟନ କରାଯାଇଛି ।
